આ યાત્રામાં 20 હજારથી વધારે પાટીદારો જોડાવાના છે. પાટીદાર સ્વાભિમાન યાત્રાના કાર્યક્રમને અંતિમ સ્વરૂપ આપવા માટે સોમવારે વિજાપુર ખાતે પાટીદાર અનામત આંદોલન સમિતી (પાસ)ના ઉત્તર ગુજરાતના તમામ કન્વીનરોની બેઠક મળી હતી. આ બેઠકમાં મહિલાઓ તથા યુવાનો મોટી સંખ્યામાં સ્વાભિમાન યાત્રામાં જોડવા અંગેનો નિર્ણય લેવામાં આવ્યો હતો. સ્વાભિમાન યાત્રામાં અમદાવાદ અને ગાંધીનગરથી પણ મોટી સંખ્યામાં પાટીદારો જોડાય તેવી શક્યતા છે. આ યાત્રાને લઈને જિલ્લા પોલીસને સ્ટેન્ડ ટૂ રાખવામાં આવી છે. ઉપરાંત ગાંધીનગર પોલીસને પણ સ્ટેન્ડ ટૂ રાખવામાં આવી છે.